Základná škola, Jedľové Kostoľany 75

**Inovovaný školský vzdelávací program**

**ISCED 2 – 2. stupeň**

***Spoznávaj svet cez svoj región a skúmaj veci okolo seba***

**Inovovaný školský vzdelávací program**

**Vzdelávací program pre 2.stupeň**

Stupeň vzdelania ISCED 2

Dĺžka štúdia 5-ročná

Vyučovací jazyk slovenský

Študijná forma denná

Druh školy základná

**Predkladateľ**

Názov školy Základná škola

Adresa Jedľové Kostoľany 75

IČO 37865064

Riaditeľ školy Mgr. Ivana Filipčíková

Koordinátor pre tvorbu ŠkVP Mgr. Renáta Šabová

 Mgr. Gabriela Šurínová – vedúca PK

 Mgr. Ivana Filipčíková – vedúca PK

Kontakt tel: 037/6338223

 e-mail: skolajk@centrum.sk

**Zriaďovateľ**

Názov Obec Jedľové Kostoľany

Adresa: Jedľové Kostoľany 297

IČO 00308064

Kontakt tel: 037/6338225

 e-mail: uradjk@tekov.sk

**Platnosť dokumentu** od 01. 09. 2015

Revidovanie ŠkVP ISCED 2 a iné zmeny

|  |  |  |
| --- | --- | --- |
| **Platnosť****Revidovanie** | **Dátum** | **Zmeny, úpravy** |
| Revidovanie č. 1 | 01. 09. 2016 | Doplnené učebné osnovy pre 6. ročník |
| Revidovanie č. 2. | 01. 09. 2017 | Doplnené učebné osnovy pre 7. ročníkUpravený učebný plán |
| Revidovanie č. 3 | 01. 09. 2018 | Doplnené učebné osnovy pre 8. ročník |
| Revidovanie č. 4 | 01. 07. 2019 | Zmena riaditeľky školy |
| Revidovanie č. 5 | 01. 09. 2019 | Doplnené učebné osnovy pre 9. ročníkDoplnené učebné osnovy RUJ - 7. ročník |
| Revidovanie č. 6 | 01. 09. 2020 | Doplnené učebné osnovy RUJ – 8. ročník |
| Revidovanie č. 7 | 01. 09. 2021 | Doplnené učebné osnovy RUJ – 9. ročník |
| Revidovanie č. 8 | 01. 09. 2021 | Zrušenie PK -prírodovedných predmetovZrušenie PK – spoločenskovedných predmetov |
| Revidovanie č. 9 | 01.09.2023 | Doplnená smernica č.1 2023 |

***2. Vymedzenie vlastných cieľov a poslania výchovy a vzdelávania***

Základná škola v Jedľových Kostoľanoch je vzdelávacím, kultúrnym a športovým centrom obce. Vzhľadom k všeobecnému zameraniu školy, základným cieľom Inovovaného školského vzdelávacieho programu je poskytnúť žiakom kvalitné vedomosti a zručnosti vo všetkých všeobecnovzdelávacích predmetoch určených štátnym a školským vzdelávacím programom.

Škola poskytne všetkým žiakom získať kompetencie v oblasti komunikačných schopností, ústnych a písomných spôsobilostí, využívanie informačno-komunikačných technológií, komunikácie v štátnom jazyku, matematickej gramotnosti a kompetencie v oblasti prírodných vied. Chceme vychovať žiakov, ktorí sa naučia správne identifikovať a analyzovať problémy, navrhovať ich riešenia a vedieť ich riešiť. Rozvíjať osobnosť každého žiaka, aby bol schopný samostatne myslieť, slobodne sa rozhodovať.

Škola zabezpečí prípravu žiakov v cudzích jazykoch so zreteľom na možnosti a schopnosti jednotlivých žiakov, na rozvoj ich komunikačných schopností, a na zavádzanie nových metód a foriem vo vyučovacom procese, ktoré vzbudia záujem žiakov o učenie. Cieľom je rozvíjať manuálne zručnosti, tvorivé, umelecké, psychomotorické schopnosti, aktuálne poznatky a pracovať s nimi v oblastiach súvisiacich s nadväzujúcim vzdelávaním.

Usilujeme sa vychovať žiakov pracovitých, zodpovedných s pozitívnym vzťahom k prírode a k sebe samému, hrdých na svoju školu, svoj región a vlasť.

Škola zabezpečí podmienky na vzdelávanie žiakov s vývinovými poruchami učenia, aby mali rovnocenný prístup vo vzdelávaní. Pre splnenie týchto cieľov je potrebné posilniť úlohu a motiváciu učiteľov, skvalitniť ich profesijný a odborný rast, zefektívnime spoluprácu s rodičmi, verejnosťou a spoločenskými organizáciami v obci.

***3. Stupeň vzdelania***

Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Dokladom o získanom stupni vzdelania je vysvedčenie s doložkou.

***4. Vlastné zameranie školy***

Pri stanovení nášho zamerania sme vychádzali zo zmien v spoločnosti, ktoré so sebou prinášajú aj zmeny v nárokoch na schopnosti každého jedinca. Pracujeme so žiakmi s rôznymi možnosťami aj

schopnosťami a preto sa snažíme čo najvyššej miere ich rozvíjať.

Cieľom našej školy je rozvoj:.

* komunikačných schopnosti v materinskom jazyku – posilnením disponibilných hodín v siedmom ročníku, zavedením predmetu *tvorivé písanie* v piatom ročníku
* komunikačných schopnosti *v anglickom jazyku* – kvalitná výučba anglického jazyka od tretieho ročníka, posilnenie disponibilných hodín v piatom ročníku
* komunikačných schopností *v informačných a komunikačných technológiách* – pre zvýšenie počítačovej gramotnosti zabezpečíme vzdelávanie pre učiteľov, pripojenie na internet vo všetkých priestoroch školy, postupne doplníme potrebným vybavením učebne školy a tým zabezpečiť postupný prechod tradičnej školy na modernú
* logického a kritického myslenia, schopnosť argumentovať a komunikovať a spolupracovať v skupine pri riešení problémov, porozumieť prírodným aspektom vplývajúcim na život človeka a vedieť vysvetliť prírodné javy vo svojom okolí, zaujímať sa o prírodu a dianie v nej, získavať informácie o prírode a jej zložkách nielen z rôznych zdrojov, ale aj prostredníctvom vlastných pozorovaní a experimentov v prírode a v laboratóriu, čím si rozvíjajú zručnosti pri práci s grafmi, tabuľkami, schémami, obrázkami, náčrtmi - posilnením prírodovedných predmetov :

 *fyzika* v siedmom ročníku,

  *chémia* v deviatom ročníku,

  *biológia* v šiestom a ôsmom ročníku,

  *geografia* v šiestom, siedmom, ôsmom a deviatom ročníku,

 *matematika* v piatom, šiestom, siedmom, ôsmom a deviatom ročníku.

* výučby prierezovej témy environmentálna výchova – realizácia v rámci projektu Zdravá škola a koordinátora environmentálnej výchovy
* voľnočasových aktivít – okrem tradičného vzdelávania poskytujeme v škole i mimoškolské aktivity nad rámec bežnej prevádzky, reagujeme na potreby obce a neustále sa snažíme o vlastné zdokonaľovanie.

**Profil absolventa**

Profil absolventa sa odvíja od kompetencií, ktoré žiak získal v procese vzdelávania a

sebavzdelávania v rámci nižšieho stredného stupňa vzdelávania a iných rozvíjajúcich aktivít. Absolvent nižšieho stredného vzdelávania disponuje nasledujúcimi základnými kompetenciami, ktoré vychádzajú zo vzdelávacích štandardov vyučovacích predmetov a

špecifických cieľov prierezových tém na tomto stupni vzdelávania.

* pozná a uplatňuje efektívne techniky učenia sa a osvojovania si poznatkov
* vyjadruje sa súvisle, výstižne a kultivovane písomnou aj ústnou formou
* využíva cudzí jazyk na úrovni používateľa základov jazyka
* používa matematické postupy a vedomosti pri riešení praktických problémov, je schopný aplikovať osvojené matematické modely logického a priestorového myslenia
* používa informačné a komunikačné technológie pre potreby učenia sa a pre svoj život
* vyhľadá a využije viaceré informácie a možnosti pri plánovaní úloh a riešení problémov s uplatnením zásad kritického myslenia
* dokáže aplikovať osvojené poznatky a metódy prírodných vied vo svojom živote
* uplatňuje osvojené základy pre efektívnu spoluprácu a komunikáciu v skupine
* posúdi svoje silné a slabé stránky s ohľadom na svoje ďalšie vzdelávanie a budúce profesijné záujmy
* chápe dôležitosť ochrany svojho zdravia a uprednostňuje základné princípy zdravého životného štýlu v každodennom živote
* uvedomuje si význam kultúrneho dedičstva a umenia v o svojom živote a živote celej spoločnosti
* prijíma rozmanitosť ako prirodzenú súčasť spoločnosti
* pozná a uplatňuje svoje práva a rešpektuje práva iných
* má predpoklady stať sa aktívnym občanom v národnom i globálnom kontexte

***5. Dĺžka štúdia a formy výchovy a vzdelávania***

Dĺžka štúdia: 5 rokov

V edukačnom procese využívame také metódy a formy práce, ktoré podporujú rozvoj kľúčových kompetencií v súlade so zámermi školy. Vo výchovno-vzdelávacom procese sa najčastejšie uplatňujú:

* motivačné metódy - metódy usmerňujúce záujem o učenie;
* expozičné metódy - metódy prvotného oboznamovania sa s učivom;
* fixačné metódy - metódy opakovania a upevňovania učiva;
* diagnostické a klasifikačné metódy - metódy hodnotenia, kontroly a klasifikácie;
* aplikačné metódy – metódy, ktoré zabezpečujú bezprostredné využitie vedomostí, spôsobilostí a návykov v konkrétnej činnosti
* projektové vyučovanie – práca v tíme, samostatná práca, spájanie poznatkov z viacerých poznatkov, realizácia krátkodobých a dlhodobých projektov
* skupinové vyučovanie –spolupráca a deľba práce, aktívne zapájanie sa každého žiaka v skupine, organizácia a plánovanie práce
* blokové vyučovanie – s využitím prierezových tém a účelových cvičení
* vyučovanie v rôznom prostredí – exkurzie, výlety, vychádzky, športové a kultúrne aktivity, tematické projektové dni (Deň Zeme, Deň vody, Deň mlieka...)

Podporujeme vyučovanie pomocou didaktickej techniky, pomocou seminárov, diskusii, tvorbou samostatných a tímových projektov, prezentáciami a ich obhajobou, praktickou výučbou . V oblasti rozumovej výchovy je našim cieľom rozvíjať u žiakov tvorivé myslenie, samostatnosť, aktivitu a  sebahodnotenie. Dôležité je pozitívne hodnotenie žiakov, najmä slabo prospievajúcich, pre zvýšenie ich vnútornej motivácie

Pri vzdelávaní využívame integrované, skupinové a individuálne vyučovanie. Absolvujeme so žiakmi exkurzie, besedy, športové aktivity, výchovné koncerty a výchovné aktivity súvisiace so vzdelávaním.

Škola plní projekt regionálnej výchovy a ľudovej kultúry tohto regiónu. Prvky regionálnej kultúry sa prelínajú celým výchovno-vyučovacím procesom i v čase mimo vyučovania. Cieľom je vytvoriť kladný vzťah žiakov k rodnej obci a jej histórii, vnímať ju ako súčasť kultúry v obci a regiónu.

Prvky environmentálnej výchovy sú zapracované do všetkých prírodovedných predmetov a jej realizáciu zabezpečuje koordinátor environmentálnej výchovy – starostlivosť o areál školy v rámci predmetov tvorba životného prostredia a triednických hodín.

Pri prevencii drogových závislostí a v predchádzaní šírenia šikanovania sa zameriavame na rôzne aktivity. Cez koordinátora, rodičov a všetkých vyučujúcich, kladným príkladom, sústavne pôsobíme proti fajčeniu a alkoholizmu.

Okrem vyučovania v bežnej triede využívame aj možnosť návštevy školskej a obecnej knižnice v rámci zvyšovania čitateľskej gramotnosti, vyučovanie telesnej a športovej výchovy na multifunkčnom ihrisku, vo voľnej prírode a na futbalovom ihrisku TJ.

Vychádzky do prírody a okolia školy využívame:

* na hodinách biológie
* na hodinách dejepisu – regionálne dejiny
* na hodinách geografie - geografické zvláštnosti okolia
* pri realizácii prierezovej témy Ochrana života a zdravia

Talentovaných a nadaných žiakov v jednotlivých oblastiach podporujeme a snažíme sa o ich maximálny rozvoj. Zabezpečujeme ich účasť na olympiádach a súťažiach, rozvíjame ich vedomosti a zručnosti v záujmových útvaroch .

V spolupráci s rodičmi sa snažíme zo žiakov vychovávať pracovitých, zodpovedných, morálne vyspelých a slobodných ľudí s pozitívnym vzťahom k prírode.

V spolupráci s CPPPaP v Zlatých Moravciach poskytujeme odbornú pomoc žiakom so špeciálnymi výchovno-vzdelávacími potrebami ako aj ich rodičom.

***6. Učebné osnovy***

Tvoria vlastný didaktický program vzdelávania pre každý predmet. Vychádzajú z Inovovaného štátneho vzdelávacieho programu a reflektujú profil absolventa a zameranie školy.

Obsahujú:

* Charakteristika vyučovacieho predmetu
* Ciele vyučovacieho predmetu
* Témy, prostredníctvom ktorých rozvíjame kompetencie, obsah, prierezové témy a prepojenie s inými predmetmi
* Požiadavky na výstup
* Hodnotenie predmetu

Učebné osnovy jednotlivých predmetov sú v tlačenej podobe k dispozícii v riaditeľni školy.

***7. Učebný plán***

|  |  |  |
| --- | --- | --- |
| **vzdelávacia oblasť** | **vyučovací predmet** | **ročník****nižšie stredné vzdelávanie** |
| **5.** | **6.** | **7.** | **8.** | **9.** | **∑** |
| **Jazyk a komunikácia** | slovenský jazyk a literatúra | **5** | **5** | **4****1** | **5** | **5****1** | **24****2** |
| anglický jazyk | **3****1** | **3** | **3** | **3** | **3** | **15****1** |
|  | ruský jazyk  |  |  | **2** | **2** |  | **4** |
| **Matematika a práca s informáciami** | matematika | **4****1** | **4****1** | **4****1** | **4****1** | **5****1** | **21****5** |
| informatika | **1** | **1** | **1** | **1** |  | **4** |
| **Človek a príroda** | prvouka |  |  |  |  |  |  |
| prírodoveda |  |  |  |  |  |  |
| fyzika |  | **2** | **1****1** | **2** | **1****1** | **6****2** |
| chémia |  |  | **2** | **2** | **1****1** | **5****1** |
| biológia | **2** | **1****1** | **2** | **1** | **1** | **7****1** |
| **Človek a spoločnosť** | vlastiveda |  |  |  |  |  |  |
| dejepis | **1** | **1****1** | **1** | **1** | **2** | **6****1** |
| geografia | **2** | **1****1** | **1** | **1** | **1****1** | **6****2** |
| občianska náuka |  | **1** | **1** | **1** | **1** | **4** |
| **Človek a hodnoty** | etická výchova/náboženská výchova\* | **1** | **1** | **1** | **1** | **1** | **5** |
| **Človek a svet práce** | pracovné vyučovanie |  |  |  |  |  |  |
| technika | **1** | **1** | **1** | **1** | **1** | **5** |
| **Umenie a kultúra** | hudobná výchova | **1** | **1** | **1** | **1** |  | **4** |
| výtvarná výchova | **1** | **1** | **1** | **1** | **1** | **5** |
| **Zdravie a pohyb** | telesná a športová výchova | **2** | **2** | **2** | **2** | **2** | **10** |
| ***základ*** | **24****2** | **25****4** | **26****4** | **27****3** | **25****5** | **127 18** |
| **Disponibilné hodiny** | regionálna výchova |  |  |  |  |  |  |
| tvorivé písanie | **1** |  |  |  |  | **1** |
| ***spolu*** | **27** | **29** | **30** | **30** | **30** | **146** |

\*Vybraný  predmet žiak navštevuje  bez zmeny počas celého školského roka.

Poznámky:

1. Povinné hodiny sú v Inovovanom ŠkVP vyznačené  čiernou farbou, voliteľné hodiny

 červenou farbou.

2. Počet vyučovacích hodín v jednotlivých ročníkoch a predmetoch určujú učebné plány Inovovaného školského vzdelávacieho programu.

3. Vyučovacia hodina trvá 45 minút v tomto rozdelení učebného plánu.

4. Voliteľné hodiny škola využila na:

* vyučovacie predmety, ktoré rozširujú a prehlbujú obsah predmetov zaradených do Inovovaného ŠVP,
* vyučovacie predmety, ktoré si škola sama zvolila a sama si pripravila ich obsah – Tvorivé písanie v 5. ročníku.

5. Na vyučovanie predmetu náboženská výchova alebo etická výchova sa spájajú žiaci rôznych tried toho istého ročníka a vytvárajú sa  skupiny s najvyšším počtom žiakov 20. Ak počet žiakov v skupine klesne pod 12 žiakov,  do skupín sa  spájajú  aj žiaci  rozličných ročníkov.

6. Triedy na druhom stupni ZŠ sa spájajú na hodinách TSV na skupiny chlapcov a skupiny dievčat toho istého ročníka. Najvyšší počet žiakov v skupine je 25. Ak počet žiakov v skupine klesne pod 12 žiakov,  do skupín sa spájajú aj žiaci rozličných ročníkov.

8. V piatom ročníku až deviatom ročníku sa vyučuje v jednom slede najviac šesť vyučovacích hodín. Žiaci piateho ročníka a šiesteho ročníka môžu mať v jednom dni v týždni najviac sedem vyučovacích hodín, žiaci siedmeho ročníka až deviateho ročníka môžu mať iba v jednom dni v týždni najviac osem vyučovacích hodín.

9. Vo vyučovacom predmete technika sa zohľadní personálno – odborné a materiálno - technické podmienky školy. V každom ročníku sú zastúpené témy tematických celkov Technika a Ekonomika domácnosti.

10. Škola z rámca voliteľných hodín ponúkne žiakom 7. – 9. ročníka ako druhý cudzí jazyk nemecký jazyk, a to najmenej 2 vyučovacie hodiny týždenne. Na konci šiesteho ročníka riaditeľka školy zistí záujem žiakov o vyučovanie druhého cudzieho jazyka. Ak 70 % žiakov prejaví záujem o vyučovanie nemeckého jazyka, bude sa vyučovať 2 hodiny týždenne.

V prípade, že záujem o druhý cudzí jazyk bude menej ako 70 % žiakov, disponibilné hodiny sa využijú na rozšírenie prírodovedných predmetov nasledovne:

7. ročník – 1 hodina GEO, 1 hodina FYZ

8. ročník – 1 hodina GEO, 1 hodina BIO

9. ročník – 1 hodina SJL, 1 hodina MAT

Od školského roku 2019/2020 sa v siedmom ročníku vyučuje druhý cudzí jazyk – ruský jazyk.

11. Podľa tohto rámcového učebného plánu sa vzdelávajú aj žiaci so zdravotným znevýhodnením, ktorí sú v triede začlenení v rámci školskej integrácie, a to s uplatnením špecifík podľa bodu 16. Výchova a vzdelávanie žiakov so zdravotným znevýhodnením.

***8. Vyučovací jazyk***

Vyučovacím jazykom v Základnej škole jedľové Kostoľany je slovenský jazyk, v ktorom je  vedená celá dokumentácia.

***9. Spôsob, podmienky ukončenia výchovy a vzdelávania a vydávanie dokladu o získanom vzdelaní***

Škola ako vzdelávacia, výchovná a kultúrna inštitúcia vytvorí podmienky na poskytovanie

všestranného vzdelávania v zmysle zákona č. 245/2008, podľa požiadaviek obce a rodičov.

Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa do doložky uvedie: *„Žiak získal nižšie stredné vzdelanie“.*

Ak žiak ukončí plnenie povinnej školskej dochádzky v nižšom ročníku ako deviatom ročníku, na vysvedčení z príslušného ročníka sa mu do doložky uvedie: „*Žiak získal primárne vzdelanie“.*

Mimoriadne nadaný žiak môže skončiť základnú školu skôr ako za deväť rokov. Na vysvedčení sa do doložky uvedie: „*Žiak získal nižšie stredné vzdelanie*“.

Žiakovi so zdravotným znevýhodnením, ktorý sa vzdelával podľa individuálneho vzdelávacieho programu, sa v doložke vysvedčenia uvedie: „*Bol(a) vzdelávaný(á) podľa individuálneho vzdelávacieho programu*“. Ak sa v individuálnom vzdelávacom programe úpravy vzdelávania žiaka vzťahujú len k niektorým vyučovacím predmetom, v doložke vysvedčenia sa uvedie: „*Bol(a) vzdelávaný(á) podľa individuálneho vzdelávacieho programu uplatňovaného v predmete (predmetoch).* “

Deťom občanov Slovenskej republiky môže povoliť riaditeľka školy plniť povinnú školskú dochádzku vzdelávaním v školách mimo územia Slovenskej republiky, vzdelávaním v školách zriadených iným štátom na území Slovenskej republiky, individuálnym vzdelávaním v zahraničí. Na vysvedčení vydanom kmeňovou školou sa v doložke uvedie: „*Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku ... školou ... za ... ročník“.*

***10. Personálne zabezpečenie***

Výchovno-vzdelávací proces na druhom stupni zabezpečuje šesť pedagogických zamestnancov, asistent učiteľa a jeden učiteľ náboženskej výchovy. V rámci PK navzájom spolupracujú a vymieňajú si osobné skúsenosti. Aktívne spolupracujú s koordinátormi Zdravej školy, environmentálnej výchovy, drogovej prevencie, prevencie sociálno- patologických javov, výchovy k manželstvu a rodičovstvu.

Odbornú pomoc žiakom a rodičom poskytuje výchovný poradca. Jeho úlohou je riešiť výchovné problémy u žiakov v spolupráci s triednym učiteľom, riadiť proces rozmiestňovania žiakov končiacich školskú dochádzku v základnej škole, zabezpečovať poradenskú službu pre rodičov v tejto oblasti, spolupracovať s CPPP v Zlatých Moravciach hlavne v procese začleňovania žiakov so špeciálnymi výchovno-vzdelávacími potrebami do bežných tried.

Pedagogickí zamestnanci sa v rámci celoživotného vzdelávania, zvyšovania kvalifikácie a odbornosti zúčastňujú mnohých vzdelávacích aktivít. Pre každý školský rok je vypracovaný plán kontinuálneho vzdelávania, ktorý vychádza z aktuálnych potrieb školy.

***11. Materiálno – technické a priestorové podmienky***

Základná škola v Jedľových Kostoľanoch je plnoorganizovaná so všetkými ročníkmi, s právnou subjektivitou. Pozostáva z jednej budovy, ktorá bola postavená v roku 1961. Zastavaná plocha je približne 1 342 m2. Súčasťou areálu školy sú športoviská, parková časť, školský pozemok a školský sad. Okolie poskytuje zdravé životné prostredie, v ktorom sa v jarných a v letných mesiacoch organizuje popoludňajšia činnosť žiakov a školského klubu detí.

Škole chýba telocvičňa, telovýchovná činnosť sa organizuje na školskej chodbe, v prípade priaznivého počasia na multifunkčnom školskom ihrisku alebo v prírode. V budove školy sa nachádza fitnescentrum.

Súčasťou školy je aj školský klub detí, ktorý navštevuje približne 20 žiakov. Má jedno oddelenie a jeho prevádzku zabezpečuje jedna vychovávateľka.

Stravovanie v školskej jedálni sa zabezpečuje prostredníctvom MŠ v Jedľových Kostoľanoch.

Základná škola má 7 učební, v ktorých prebieha výchovno-vyučovací proces všetkých deviatich ročníkov. Učebne sú vyhovujúce a svetlé. V  4 učebniach sú nové lavice a stoličky, ktoré zaručujú dostatočný a nerušený pracovný priestor pre každého žiaka.

V jednej učebni sa nachádza ŠKD, kde žiaci trávia popoludňajšiu činnosť.

V počítačovej učebni sa nachádza 11 počítačov s pripojením na internet. V ďalšej učebni sa nachádza keramická tabuľa a  eBeam, ktoré sme zakúpili z finančných prostriedkov získaných z projektu Ekofond. V ďalších troch učebniach sa nachádzajú interaktívne tabule, ktoré sme získali prostredníctvom projektov.

Vyučujúci majú k dispozícii dataprojektor, skener, fotoaparát, televízor, DVD prehrávač. Na vyučovanie predmetov zo vzdelávacej oblasti Človek a príroda môžu vyučujúci využívať mikroskop s pripojením na USB.

V budove sú 3 kabinety - vybavenie kabinetov je nepostačujúce, je potrebné pomôcky stále obnovovať a vymieňať za modernejšie. Pri obnove učebných pomôcok nám pomáha rada rodičov a OZ KEMENEC. Zakúpenie nových moderných učebných pomôcok a výučbových programov nám umožňuje tvorivejšie a efektívnejšie vyučovanie. Tieto by sme v budúcnosti chceli zabezpečiť z finančných prostriedkov získaných z projektov.

Knižnica je sčasti zrekonštruovaná. Evidenciu kníh vedieme pomocou programu asc agenda a do budúcnosti plánujeme zakúpiť nové knihy a encyklopédie. Súčasťou knižnice je aj sklad učebníc.

V budove školy sa nachádza fitnescentrum, jedáleň a výdajňa jedla (strava do školskej jedálne sa dováža z MŠ). Priestranná chodba sa využíva na spoločné aktivity- besedy, koncerty, RZ, v zimnom období aj ako telocvičňa

Pre zamestnancov školy je určený priestor v zborovni, riaditeľňa a miestnosť ekonómky. Pedagógovia majú v zborovni k dispozícii počítač s pripojením na internet, tlačiareň a kopírovacie zariadenie.

V areáli školy sa nachádza multifunkčné ihrisko s umelým trávnikom, hádzanárske a volejbalové ihrisko, školský sad.

V budúcnosti by sme chceli zabezpečiť, celkovú rekonštrukciu WC, výmenu okien a zateplenie vonkajšej fasády budovy.

Vedenie školy a celý pedagogický kolektív dbá o úpravu tried, spoločných priestorov, školského dvora a sadu. Veľkým výchovným činiteľom je aj aktívna účasť žiakov a pedagógov na dotváraní školského pozemku, či už na hodinách pracovného vyučovania, techniky, tvorbe životného prostredia alebo na brigádach organizovaných školou pri príležitosti Dňa Zeme.

Interiér školy je doplnený nástenkami, informačnými tabuľami a kvetinovou výzdobou. Žiakov vedieme k tomu, aby udržiavali poriadok a čistotu na svojich pracovných miestach, v triedach, na chodbách a vo všetkých priestoroch školy.

Estetické budovanie vnútorného a vonkajšieho prostredia školy ovplyvňuje aj vzťahy medzi pedagógmi navzájom, medzi žiakmi navzájom, ale aj medzi pedagógmi a žiakmi. Základnou podmienkou dobrých vzťahov je uvedomenie si spolupatričnosti a zdomácnenie školského prostredia. Priateľská a uvoľnená atmosféra je aj na vyučovacích hodinách. Snažíme sa vytvárať veľmi dobré vzťahy medzi pedagogickými a nepedagogickými pracovníkmi, medzi pedagógmi a rodičmi.

V roku 2013 bola do priestorov školy presťahovaná materská škola, ktorá využíva priestory na prízemí.

***12. Podmienky na zaistenie bezpečnosti a ochrany zdravia pri výchove***

 ***a vzdelávaní***

V škole vytvárame bezpečné a zdraviu vyhovujúce podmienky vo všetkých priestoroch, ktoré slúžia na vyučovanie aj na činnosť mimo vyučovania. Podľa § 152 zákona c.245 /2008 o výchove a vzdelávaní je škola pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:

a) prihliadať na základné fyziologické potreby detí a žiakov,

b) vytvárať podmienky na zdravý vývin detí a na predchádzanie sociálno-patologickým javom,

c) zaistiť bezpečnosť a ochranu zdravia detí a žiakov,

d) poskytnúť nevyhnutné informácie na zaistenie bezpečnosti a ochrany zdravia detí a žiakov,

e) viest evidenciu školských úrazov detí a žiakov, ku ktorým prišlo počas vyučovania a pri činnostiach organizovaných školou.

Úvodné vyučovacie hodiny venujú triedni učitelia poučeniu žiakov o bezpečnosti a ochrane zdravia pri práci, vhodnom správaní sa pri predchádzaní vzniku rôznych úrazov, oboznámeniu sa so školským poriadkom vrátane zásad správania sa v špeciálnych učebniach a na športoviskách. S predpismi a konkrétnymi požiadavkami vždy oboznamujeme aj rodičov na rodičovskom združení . Žiaci sú poučení o bezpečnosti pred každou hromadnou akciou alebo prázdninami.

V prípade úrazu je pre poskytnutie prvej pomoci k dispozícii lekárnička.

Nevyhnutné je dodržiavanie zákazu fajčenia v celom areáli školy, pitia alkoholu a používanie iných škodlivín v škole a v okolí. V oblasti prevencie proti šikanovaniu a protidrogovej výchovy aktívne spolupracujú triedni učitelia s výchovnou poradkyňou a koordinátorkou prevencií, ktorá zabezpečuje realizáciu aktivít k uvedenej téme.

Všetci zamestnanci absolvujú pravidelné školenia o bezpečnosti a ochrane zdravia pri práci a proti požiaru. Zamestnávateľ spolu s bezpečnostným technikom zabezpečuje pravidelné kontroly bezpečnosti a ochrany zdravia a odstraňovanie nedostatkov podľa výsledkov revízií.

***13. Vnútorný systém kontroly a hodnotenia žiakov***

**13. 1. Hodnotenie vzdelávacích výsledkov**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je aj povzbudenie do ďalšej práce, návod ako postupovať pri odstraňovaní nedostatkov.

Pri hodnotení výsledkov žiakov vychádzame z Metodického pokynu č. 22/ 2011 - na hodnotenie žiakov základných škôl schváleného MŠVV a Š SR s účinnosťou od 1. mája 2011. Dbáme na to, aby sme prostredníctvom hodnotenia nerozdeľovali žiakov na úspešných a neúspešných.

Vo výchovno-vzdelávacom procese uskutočňujeme :

* priebežné hodnotenie - hodnotenie čiastkových výsledkov a prejavov žiaka, ktoré  má hlavne motivačný charakter,
* súhrnné hodnotenie – uskutočňuje sa na konci prvého a druhého polroka v školskom roku a má čo najobjektívnejšie zhodnotiť úroveň vedomostí v danom predmete. Pri súhrnnej klasifikácii a hodnotení sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie.

Podklady na hodnotenie a klasifikáciu získava učiteľ najmä týmito metódami, formami a prostriedkami:

* sústavným diagnostickým pozorovaním žiaka
* sústavným sledovaním výkonu žiaka a jeho pripravenosti na vyučovanie
* rôznymi druhmi skúšok (písomné, ústne, grafické, praktické, pohybové) a didaktickými testami
* analýzou výsledkov rôznych činností žiaka

 Žiak musí byť z predmetu vyskúšaný ústne alebo písomne  aspoň trikrát v polročnom hodnotiacom období. V predmetoch, kde nie je stanovené učebnými osnovami písanie kontrolných písomných prác, nesmie prevládať počet známok z písomných skúšok nad počtom známok z ústnych skúšok.

Pri hodnotení žiaka uprednostňujeme hodnotenie spôsobilostí od hodnotenia správania.

O dosahovaných výsledkoch žiakov sú rodičia informovaní niekoľkými spôsobmi -

prostredníctvom žiackej knižky, na triednych aktívoch rady rodičov, na konzultačných hodinách. V budúcnosti uvažujeme o zavedenie internetovej žiackej knižky.

Pri hodnotení učebných výsledkov žiakov so špeciálnymi výchovno-vzdelávacími potrebami berieme do úvahy možný vplyv zdravotného alebo mentálneho znevýhodnenia žiaka na jeho školský výkon.

Súčasťou hodnotenia žiaka je i jeho sebahodnotenie a hodnotenie výsledkov práce svojich spolužiakov.

**Celkové hodnotenie žiakov :**

Všetky predmety štátneho vzdelávacieho programu sú hodnotené piatimi klasifikačnými stupňami vo všetkých ročníkoch druhého stupňa.

Predmety školského vzdelávacieho programu (TVP) neklasifikujeme, na vysvedčenie píšeme absolvoval(a) / neabsolvoval (a).

Náboženskú výchovu hodnotíme klasifikáciou.

**Stupnica hodnotenia písomných prác v 5 . – 9. ročníku:**

Počet percent Známka

100 % - 90 % 1

 89 % - 75 % 2

 74 % - 50 % 3

 49 % - 25 % 4

 24 % - 0% 5

**Stupnica hodnotenia kontrolných diktátov v 5. – 9. ročníku:**

Počet chýb Známka

0 - 1 *výborný*

2 – 3 *chválitebný*

4 – 6 *dobrý*

7 – 9 *dostatočný*

10 a viac *nedostatočný*

**Hodnotenie laboratórnych úloh, praktických cvičení a praktických aktivít:**

Laboratórne úlohy, praktické aktivity a praktické cvičenia sú vo všetkých predmetoch hodnotené. Hodnotia sa klasifikáciou - jednou súbornou známkou, v ktorej je zahrnuté:

* správne spracovanie zadaných úloh z obsahového aj terminologického hľadiska (zahŕňa aj správne nameranie hodnôt a ich spracovanie)
* estetická úprava, pravopis a nákres
* samostatnosť riešenia zadaných úloh ( prípadne práca celej skupiny)

V nižších ročníkoch sa odporúča pristupovať k tvorbe záverov na základe stručnej osnovy danej učiteľom (príp. učebnicou).

**Hodnotenie projektov:**

Hodnotenie projektov sa uskutočňuje na základe kritérií:

Optimálne členenie a obsah posteru:

* Názov projektu, meno a priezvisko žiaka, ročník, trieda
* Cieľ – čo sa má riešením zistiť, dosiahnuť
* Úlohy – potrebné na dosiahnutie cieľa
* Metódy –  postupy na splnenie úloh
* Výsledky –súbor jednoduchých obrázkov, fotografií, nákresov, schém, tabuliek,  dokumentačného materiálu
* Záver – zhrnutie výsledkov, návrhy ich využitia
* Prezentácia posteru – slovné komentovanie obsahu v stanovenom časovom limite.

Kritériá a metódy hodnotenia

* schopnosť objavovať, vyhľadávať, spracovať informácie, pracovať v skupine, prezentovať svoje zistenie
* úroveň kombinovaných verbálnych a písomných, grafických prejavov a komunikatívnych zručností
* hodnotenie sa uskutoční  na základe stanovených kritérií(bodov) klasifikáciou.

Bodové hodnotenie jednotlivých častí:

* Cieľ, úlohy  - ak sú uvedené na plagáte/posteri (2b)
* Metódy  - uvedenie použitých postupov (2b)
* Výsledky: súbor textov (obsahová stránka, terminologická úroveň, úroveň schém, tabuliek, obrázkov) (4b)
* Záver - zhrnutie výsledkov, návrh využitia (2b)
* Prezentácia projektu (2b)

Stupnica klasifikácie:

* 12 -11 b.............výborný
* 10 - 9 b .............chválitebný
* 8 - 6 b...............dobrý
* 5 - 3 b ..............dostatočný
* 2 - 0 b ..............nedostatočný

**Hodnotenie žiakov so ŠVVP:**

Pri hodnotení učebných výsledkov žiakov so ŠVVP:

* berieme do úvahy možný vplyv zdravotného znevýhodnenia žiaka na jeho školský výkon,
* postupujeme dodržiavaním ustanovenia § 55 ods. 4 zákona č. 245/2008 Z.z. - príloha č.2 k metodickému pokynu č. 22/2011 na hodnotenie žiakov základnej školy – Zásady hodnotenia žiaka so zdravotným znevýhodnením začleneného v základnej škole
* vychádzame z odporúčania poradenského zariadenia pre konkrétneho žiaka a príslušného vzdelávacieho programu pre žiaka so zdravotným znevýhodnením,
* odlišujeme hodnotenie spôsobilostí od hodnotenia správania.

**13. 2. Hodnotenie správania**

* + - 1. ***a) odmeny žiakov***
			2. **1.Pochvala od triedneho učiteľa**
* za úspešnú reprezentáciu školy – okresné (regionálne) a krajské kolo – úspešný riešiteľ
* za činnosť v prospech triedy nad rámec svojich povinností
* za vzornú dochádzku – 0 vymeškaných hodín počas celého školského roka

**2. Pochvala od riaditeľa školy**

* za výborný prospech (priemer 1,0 – prvý aj druhý polrok)
* za úspešnú reprezentáciu školy – umiestnenie sa na prvých troch miestach v okresných, krajských kolách a za účasť v celoslovenskom kole
* za záslužný alebo statočný čin

***b) výchovné opatrenia***

**1. Napomenutie od triedneho učiteľa**

* 1 do 6 neospravedlnených hodín
* 3 zápisy v klasifikačnom zázname o nevhodnom správaní a porušovaní školského poriadku.

**2. Pokarhanie od triedneho učiteľa**

* 7 do 12 neospravedlnených hodín
* ďalšie 3 zápisy v klasifikačnom zázname o nevhodnom správaní a porušovaní školského.

 **3.** **Pokarhanie od riaditeľa školy**

* 13 do 21 neospravedlnených hodín
* ďalšie 3 zápisy v klasifikačnom zázname o nevhodnom správaní a porušovaní školského.

 Tieto výchovné opatrenia na posilnenie disciplíny žiakov sa udeľujú po prerokovaní

 v pedagogickej rade a spravidla predchádzajú k zníženiu stupňa známky zo správania .

**c) *znížená známka zo správania***

**Stupeň 2 (uspokojivé)**

* 15 zápisov v klasifikačnom zázname o nevhodnom správaní a porušovaní školského poriadku
* 22 do 30 neospravedlnených hodín
* drzé a neslušné správanie sa k učiteľovi alebo iným zamestnancom školy (odvrávanie, neochota poslúchnuť, alebo neprimerané reakcie po upozornení na nevhodné správanie, vulgárne vyjadrovanie a nadávky)
* vyrušovanie spolužiakov a ich obťažovanie svojím správaním na vyučovaní a počas prestávok (nevhodné žartovanie, vysmievanie sa, fyzické obťažovanie strkaním, sácaním, braním vec spolužiakom bez dovolenia, ich skrývanie alebo neochota ich vrátiť, slovné vyhrážanie bitkou)
* úmyselné poškodzovanie majetku školy (písanie po povrchu lavíc, stoličiek, dverí, ďalšieho nábytku, kopanie do dverí, nábytku a pod.)
* použitie mobilného telefónu v škole na fotografovanie alebo vyhotovenie záznamu
* fajčenie v priestoroch školy alebo v areáli školy

**Stupeň 3 (menej uspokojivé)**

* 20 zápisov v klasifikačnom zázname o nevhodnom správaní a porušovaní školského poriadku
* 31 do 60 neospravedlnených hodín
* úmyselné psychické a fyzické ubližovanie spolužiakom, násilné obťažovanie, vyvolávanie bitky, týranie spolužiakov zákazom nejakej činnosti, príkazom vykonávať ponižujúcu činnosť, organizovaním neustáleho zosmiešňovania, ponižovania, zastrašovania pod hrozbou násilia, vyžadovanie peňazí, stravy alebo rôznych predmetov
* krádež majetku školy, osobných vecí zamestnancov, žiakov, hranie hazardných hier o peniaze
* propagácia, šírenie, prechovávanie, nosenie, užívanie a distribúcia drog a iných omamných látok akejkoľvek kvality, množstva a druhu vrátane cigariet a alkohol
* propagácia rasizmu, nacistických symbolov a pod.
* užívanie alkoholických nápojov počas vyučovania a v čase mimoškolských aktivít

 **Stupeň 4 (neuspokojivé)**

* 30 a viac zápisov v klasifikačnom zázname o nevhodnom správaní a porušovaní školského poriadku
* nad 61 neospravedlnených hodín
* úmyselné páchanie trestnej činnosti
* šikanovanie spolužiakov s následným ublížením na zdraví
* úmyselné poškodenie majetku školy vyššej hodnoty
* fyzické napadnutie dospelého človeka.

Udelenie zníženej známky zo správania bude prerokované v pedagogickej rade a schválené riaditeľkou školy. Zákonný zástupca žiaka bude o každom udelenom výchovnom opatrení písomne oboznámený triednym učiteľom. Výchovné opatrenie bude žiakovi zaznamenané do katalógového listu žiaka.

***14. Vnútorný systém kontroly a hodnotenia zamestnancov***

Hodnotenie zamestnancov školy sa zakladá na bodovom hodnotení. Body sa prideľujú na základe:

* Pozorovania (hospitácie)
* Rozhovoru
* Výsledkov žiakov
* Sledovanie pokroku žiakov vo výsledkoch pod vedením učiteľa
* Hodnotenie výsledkov pedagogických zamestnancov v oblasti ďalšieho vzdelávania,

 tvorby učebných pomôcok, realizácii v mimoškolskej činnosti a pod.

* Hodnotenie pedagogických a nepedagogických zamestnancov manažmentom školy
* Vzájomné hospitácie učiteľov (vzájomné hospitácie a otvorené hodiny)
* Hodnotenie učiteľov žiakom
* Sebahodnotenie učiteľa

Hodnotenie pedagogického zamestnanca sa uskutočňuje jedenkrát ročne, najneskôr do konca školského roku, t.j. do 31.8. kalendárneho roka, hodnotí priamy nadriadený podriadeného.

Hodnotenie je činnosť obsahom ktorej je posúdenie výsledkov a kvalít činnosti zamestnanca. V  súlade s § 52 zákona č.317/2009 Z. z. sa hodnotia

* výsledky pedagogickej činnosti:
* kvalita
* náročnosť výkonu pedagogickej činnosti alebo výkonu odbornej činnosti,
* miera osvojenia si a využívania profesijných kompetencií pedagogických zamestnancov.

Hodnotenie je podkladom na:

a) rozhodnutie riaditeľa o ukončení adaptačného vzdelávania,

b) vypracovanie plánu kontinuálneho vzdelávania,

c) odmeňovanie.

***15. Požiadavky na kontinuálne vzdelávanie pedagogických zamestnancov***

Škola má vypracovaný vlastný Plán kontinuálneho vzdelávania v súlade so zákonom č. 317/2009 Z. z. o pedagogických a odborných zamestnancoch a o zmene a doplnení niektorých zákonov.

Vzdelávací systém pedagogických zamestnancov je zameraný na :

* adaptačné vzdelávanie začínajúcich pedagogických zamestnancov podľa potrieb školy,
* zdokonaľovanie profesijnej spôsobilosti v oblasti cudzích jazykov,
* sebavzdelávanie, vzdelávanie, zdokonaľovanie profesijnej spôsobilosti, spôsobilosti pre tvorbu efektívnych vzťahov, riešenie konfliktov, komunikáciu a pod.,
* získavanie poznatkov z metodiky vyučovania jednotlivých vyučovacích predmetov a pedagogiky,
* prípravu pedagogických zamestnancov na výkon špecializovaných funkcií - triedny učiteľ, vedúci metodického združenia, výchovný poradca, koordinátori a pod.,
* prípravu pedagogických zamestnancov pre prácu s modernými technológiami,
* prípravu a využívanie nových metód práce - projektové vyučovanie,
* prípravu pedagogických zamestnancov na získanie prvej a druhej atestácie.

Formy vzdelávania:

* ponukové programy vzdelávacích akreditovaných inštitúcií
* ponukové programy MPC Nitra
* jednodňové semináre a školenia organizované Okresným úradom v Nitre – odbor školstva

***16. Podmienky pre vzdelávanie žiakov so špeciálnymi výchovno – vzdelávacími potrebami***

Žiak so ŠVVP je žiak, u ktorého je potrebné zabezpečiť ďalšie zdroje na podporu efektívneho

vzdelávania. Použitie ďalších zdrojov umožní vytvoriť kvalitatívne nové prostredie, zodpovedajúce potrebám žiakov, ktorí si vyžadujú špeciálny prístup vo vzdelávaní. Špeciálne výchovno-vzdelávacie potreby sú u žiaka diagnostikované školským zariadením výchovného poradenstva a prevencie. Špeciálnou výchovno-vzdelávacou potrebou je požiadavka na úpravu podmienok (obsahu, foriem, metód, prostredia a prístupov) vo výchove a vzdelávaní pre žiaka. Špeciálne výchovno-vzdelávacie potreby vyplývajú zo zdravotného znevýhodnenia alebo nadania alebo vývinu žiaka v sociálne znevýhodnenom prostredí. Ich zohľadnenie zabezpečí žiakovi rovnocenný prístup k vzdelávaniu, primeraný rozvoj schopností alebo osobnosti ako aj dosiahnutie primeraného stupňa vzdelania a začlenenia do spoločnosti.

**16. 1. Žiak so špeciálnymi výchovno-vzdelávacími potrebami je** :

**1. žiak so zdravotným znevýhodnením**:

1. žiak so zdravotným postihnutím - žiak s mentálnym postihnutím, sluchovým postihnutím, zrakovým postihnutím, telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami alebo s viacnásobným postihnutím
2. žiak chorý alebo zdravotne oslabený - žiak s ochorením, ktoré je dlhodobého charakteru a žiak vzdelávajúci sa v školách pri zdravotníckych zariadeniach
3. žiak s vývinovými poruchami - žiak s poruchou aktivity a pozornosti, žiak s vývinovou poruchou učenia
4. žiak s poruchou správania - žiak s narušením funkcií v oblasti emocionálnej alebo sociálnej okrem žiaka s poruchou aktivity a pozornosti a žiaka s vývinovou poruchou učenia.

**2. žiak zo sociálne znevýhodneného prostredia –** žiakom zo sociálne znevýhodneného prostredia je žiak žijúci v prostredí, ktoré vzhľadom na sociálne, rodinné, ekonomické a kultúrne podmienky nedostatočne podnecuje rozvoj mentálnych, vôľových, emocionálnych vlastností žiaka, nepodporuje jeho socializáciu a neposkytuje mu dostatok primeraných podnetov pre rozvoj jeho osobnosti.

**3. žiak s nadaním –** žiakom s nadaním je žiak, ktorý má nadpriemerné schopnosti v intelektovej oblasti, v oblasti umenia alebo športu alebo v týchto oblastiach dosahuje v porovnaní s rovesníkmi mimoriadne výkony a prostredníctvom výchovy a vzdelávania sa jeho nadanie cielene rozvíja.

Zdroje na podporu efektívneho vzdelávania žiaka so ŠVP, ktoré škola zabezpečuje sú nasledovné:

1. zabezpečenie odborného prístupu vo vzdelávaní, t. j. včasná špeciálnopedagogická, psychologická, medicínska diagnostika,
2. vzdelávanie podľa individuálneho výchovno-vzdelávacieho programu - individuálna a skupinová práca so žiakom, používanie špeciálnych metód a foriem vyučovania, úprava vzdelávacieho obsahu, zaradenie špecifických vyučovacích predmetov, špecifický postup v hodnotení vzdelávacích výsledkov, aplikácia alternatívnych foriem komunikácie,
3. úzka spolupráca s rodičmi, špeciálnym pedagógom alebo psychológom podľa individuálnej potreby konkrétneho žiaka, vyplývajúcej z odbornej diagnostiky;
4. materiálne, ktoré zahŕňajú špeciálne učebnice, špeciálne vyučovacie pomôcky, kompenzačné pomôcky, prístroje, úpravy prostredia (napr. bezbariérový prístup) a iné;

**16. 2. Výchova a vzdelávanie žiakov so zdravotným znevýhodnením**

Výchova a vzdelávanie žiakov so zdravotným znevýhodnením sa uskutočňuje v bežnej triede

(začlenený žiak) spolu s ostatnými žiakmi. V súčasnosti školu navštevujú žiaci:

* s mentálnym postihnutím – variant A,
* s vývinovými poruchami učenia / dysgrafia, dyslexia, dysortografia, dyskalkúlia a deti s ADHD/.

Ak má žiak špeciálne výchovno-vzdelávacie potreby a poradenské zariadenie na základe závažnosti poruchy odporučilo a rodič školu požiada, je vzdelávaný podľa individuálneho vzdelávacieho programu, ktorý vypracúva škola v spolupráci so zariadením výchovného poradenstva a prevencie. Zákonný zástupca žiaka má právo sa s týmto programom oboznámiť. Riaditeľka školy pri výchove a vzdelávaní takýchto žiakov zabezpečí systematickú spoluprácu školy so školským zariadením výchovného poradenstva a prevencie. Podľa potreby škola spolupracuje aj so špeciálnou školou.

Individuálny výchovno-vzdelávací program je súčasťou povinnej dokumentácie žiaka so špeciálnymi výchovno-vzdelávacími potrebami začleneného v bežnej triede základnej školy. Je to dokument, ktorého účelom je plánovanie vzdelávania žiaka podľa jeho špeciálnych výchovno-vzdelávacích potrieb. Všetky špecifické úpravy sú vypracované v individuálnom rozsahu tak, aby zodpovedali špeciálnym výchovno-vzdelávacím potrebám konkrétneho žiaka. Individuálny výchovno-vzdelávací program vypracuje výchovný poradca a triedny učiteľ v spolupráci so špeciálnym pedagógom.

Individuálny výchovno-vzdelávací program obsahuje:

* základné informácie o žiakovi a vplyve jeho diagnózy na výchovno-vzdelávací proces,
* požiadavky na úpravu prostredia školy a triedy,
* modifikáciu učebného plánu a učebných osnov,
* aplikáciu špeciálnych vzdelávacích postupov,
* špecifické postupy hodnotenia učebných výsledkov žiaka,
* špecifiká organizácie a foriem vzdelávania,
* požiadavky na zabezpečenie kompenzačných pomôcok a špeciálnych učebných pomôcok,
* zabezpečenie servisu odborníkov – špeciálneho pedagóga, liečebného pedagóga, psychológa, logopéda.

Ak je žiakovi so špeciálnymi výchovno-vzdelávacími potrebami potrebné prispôsobiť obsah a formy vzdelávania v jednom alebo viacerých vyučovacích predmetoch, vypracuje vyučujúci daného predmetu v spolupráci s výchovným poradcom a so špeciálnym pedagógom ako súčasť individuálneho vzdelávacieho programu „Úpravu učebných osnov konkrétneho predmetu“. Úprava učebných osnov predmetu, ktorá je súčasťou individuálneho vzdelávacieho programu, sa vypracováva len pre tie vyučovacie predmety, v ktorých žiak nemôže postupovať podľa učebných osnov daného ročníka. Individuálny výchovno-vzdelávací program sa v priebehu školského roka môže upravovať a doplňovať podľa aktuálnych špeciálnych výchovno-vzdelávacích potrieb žiaka. Úpravy výchovno-vzdelávacieho programu sú výsledkom odborných konzultácií všetkých zainteresovaných odborníkov a oboznamuje sa s nimi aj zákonný zástupca žiaka. Individuálny výchovno-vzdelávací program podpisuje riaditeľ školy, triedny učiteľ, špeciálny pedagóg a zákonný zástupca žiaka.

V edukačnom procese žiakov so špeciálnymi výchovno-vzdelávacími potrebami sa využívajú také metódy a formy práce, ktoré vedú k rozvoju kľúčových kompetencii žiaka a  nadobudnutiu praktických zručností, ktoré im umožnia ľahšie začlenenie sa medzi ostatnú populáciu. Získané zručnosti a návyky dokážu uplatniť pri ďalšom vzdelávaní. Vo výchovno-vzdelávacom procese sa najčastejšie uplatňujú:

* motivačné metódy
* expozičné metódy
* fixačné metódy
* diagnostické a klasifikačné metódy
* aplikačné metódy
* projektové vyučovanie
* pohybové a didaktické hry, ktoré obohacujú, upevňujú, rozširujú a skvalitňujú vedomosti a vplývajú na rozvoj psychiky
* pozitívna motivácia, pochvala,
* eliminácia stresu
* individuálny rozhovor so žiakmi

Žiak s mentálnym postihnutím vo výchovno-vyučovacom procese potrebuje množstvo názorných pomôcok na rozvoj jemnej a hrubej motoriky, na manipuláciu s predmetmi, učebnice pre žiakov s mentálnym postihnutím pre špeciálnu základnú školu, pracovné zošity zakúpené v špeciálnych predajniach, doplňovacie cvičenia a  pracovné listy na rozvíjanie komunikačnej zručnosti,

Veľkou pomocou je špeciálne upravený učebný text z formálnej stránky ( veľkosť písma, zvýraznenie textu, podčiarknutie) alebo obsahovej stránky ( obrázok sa nahradí slovným opisom, vynechá sa graf alebo schéma). Žiak môže v edukačnom procese používať kalkulačky, slovníky, pravidlá slovenského pravopisu, gramatické tabuľky a pod. Pedagogický zamestnanec zabezpečí žiakovi v triede optimálne podmienky na zvládnutie výchovno-vzdelávacieho procesu:

* umiestni žiaka v triede tak, aby mohol vnímať výklad učiteľa všetkými zmyslami
* do lavice posadí žiaka s takým spolužiakom, ktorý bude schopný a ochotný v prípade
* potreby pomôcť
* pri vyučovaní využíva skúsenosti žiaka a nadväzuje na ne
* nové pojmy vždy vysvetlí a objasní i súvislosti
* využíva názorný materiál a poskytuje žiakovi možnosť manipulácie s ním
* nové učivo usporiada po krokoch a dodržiava postupnosť od jednoduchého k zložitejšiemu
* poskytne žiakovi dostatok možností na precvičenie a osvojenie učiva
* priebežne si overuje ako žiak porozumel učivu alebo danej úlohe
* pri skúšaní volí formu písanú, ústnu i praktickú
* otázky a úlohy zadáva tak, aby žiak mohol odpovedať jednoznačne
* pri skúšaní a hodnotení žiaka si overí či žiak porozumel zadanej úlohe.

Žiak s vývinovými poruchami učenia počas hodín využíva kompenzačné pomôcky:

* dyslektické, matematické tabuľky, doplňovacie cvičenia, pracovné listy na rozvoj grafomotoriky, myslenia a vnímania, pozornosti, cvičenia pre deti s vývinovými poruchami učenia
* dysgrafia, dyslexia, dysortografia, dyskalkúlia - logické hry, názorné pomôcky, písacie potreby
* pomocné linajky, zvýraznené linajky a štvorčekové zošity.

Úlohou kompenzačných pomôcok je zlepšiť a uľahčiť žiakom život, pohyb a dorozumievanie sa. Umožňujú žiakovi so zdravotným znevýhodnením vykonávať činnosti, ktoré by bez ich použitia nemohol vykonávať sám, činnosť by bola spojená s veľkou námahou alebo by trvala omnoho dlhší čas.

**16. 3. Výchova a vzdelávanie žiakov zo sociálne znevýhodneného prostredia**

Za dieťa zo SZP sa považuje dieťa, ktoré spĺňa tri z nasledujúcich kritérií:

a) pochádza z rodiny, ktorej sa poskytuje pomoc v hmotnej núdzi a príjem rodiny je najviac

 vo výške životného minima,

b) aspoň 1 z rodičov alebo osoba, ktorej je dieťa zverené do osobnej starostlivosti patrí do

 skupiny znevýhodnených uchádzačov o zamestnanie,

c) najvyššie ukončené vzdelanie rodičov je základné, alebo aspoň jeden z rodičov nemá

 ukončené základné vzdelanie,

d) neštandardné bytové a hygienické podmienky rodiny (napr. dieťa/žiak nemá vyhradené

 miesto na učenie, nemá vlastnú posteľ, nie je zavedená elektrická prípojka a pod.),

e) vyučovací jazyk školy je iný, než jazyk, ktorým hovorí dieťa v domácom prostredí.

Cieľom výchovy a vzdelávania žiakov zo SZP prostredníctvom eliminácie alebo odstránenia hendikepov vyplývajúcich zo sociálneho znevýhodnenia (komunikačné schopnosti, kultúrne a sociálne vylúčenie, hygienické návyky...) je dosiahnuť primeraný rozvoj ich schopností.

Plnenie týchto cieľov uskutočňujeme:

* v bežných triedach spoločne s ostatnými žiakmi školy; pričom niektoré (pre neho problémové) vyučovacie predmety môže žiak absolvovať v rámci individuálneho vzdelávacieho programu
* v bežných triedach spoločne s ostatnými žiakmi školy v prípade potreby podľa individuálneho vzdelávacieho programu, ktorý vypracúva škola v spolupráci so školským zariadením výchovnej prevencie a poradenstva; zákonný zástupca žiaka má právo sa s týmto programom oboznámiť.

Vo všetkých organizačných formách vzdelávania vytvárame žiakom zo SZP špecifické podmienky pre ich úspešné vzdelávanie a uspokojovanie ich špeciálnych výchovno-vzdelávacích potrieb a to najmä:

* vytvárame atraktívne edukačné prostredie rešpektujúce sociálne a kultúrne špecifiká detí,
* pri vytváraní školských vzdelávacích programov zohľadňujeme atraktívne edukačné prostredie rešpektujúce sociálne, kultúrne a jazykové špecifiká detí zo SZP
* zabezpečujeme pomoc pri realizácii výletov, exkurzií, aby sa dieťa mohlo takýchto aktivít zúčastňovať.

Počet žiakov zo SZP sa určuje každý rok k 1. septembru podľa aktuálnych podmienok v ktorých dieťa vyrastá. Spôsob vzdelávania závisí od daností žiaka. Pri výchove a vzdelávaní detí využívame vhodné metódy, prípadne materiálnu pomoc - individuálny prístup, predĺžený výklad, doučovanie, deti majú popoludňajší prístup na internet, poskytujeme kompenzačné pomôcky podľa potreby.

**16. 4. Výchova a vzdelanie žiakov mimoriadne nadaných**

Cieľom výchovy a vzdelávania žiakov s nadaním je dosiahnuť optimálny rozvoj ich nadania.

Okrem rozvoja výkonových charakteristík nadania sa kladie dôraz na harmonický osobnostný vývin nadaných žiakov, ich emocionálne charakteristiky i sociálne vzťahy.

Ak si rozvoj nadania žiaka bežnej triedy vyžaduje vytvoriť mu na vzdelávanie špeciálne podmienky, jedná sa o žiaka so špeciálnymi výchovno-vzdelávacími potrebami, čo musí byť potvrdené odborným vyšetrením. Pre integrovaného nadaného žiaka je treba vypracovať individuálny výchovno-vzdelávací program, prípadne môže postupovať podľa skupinového výchovno-vzdelávacieho programu, ak je v triede integrovaná skupina nadaných žiakov s rovnakým druhom nadania. Za vypracovanie týchto programov je zodpovedný triedny učiteľ v spolupráci s príslušnými odbornými pedagógmi (podľa predmetov, v ktorých sa nadanie rozvíja). Pri tvorbe individuálnych výchovnovzdelávacích programov spolupracuje so zariadením výchovného poradenstva a prevencie. Okrem postupu do vyššieho ročníka alebo absolvovania dvoch ročníkov v priebehu jedného školského roku možno nadaného

žiaka:

* vzdelávať sa v konkrétnych predmetoch podľa učebného plánu vyšších ročníkov,
* postupovať v konkrétnych predmetoch podľa osnov vyššieho ročníka,
* vzdelávať sa v konkrétnych predmetoch v triedach vyššieho ročníka.

Vo všeobecnosti sa však dáva prednosť tzv. rozširujúcemu, resp. obohacujúcemu vzdelávaniu, čo znamená:

* zaradiť do individuálneho výchovno-vzdelávacieho programu predmety, ktoré nie sú v učebnom pláne bežných žiakov,
* doplniť záväzné učebné osnovy jednotlivých predmetov o nové témy zodpovedajúce nadaniu žiaka a možnostiam školy.

U žiakov nadaných v ktorejkoľvek oblasti rozvíjame talent a nadanie individuálnym prístupom počas vyučovacích hodín a prípravou na súťaže, olympiády v rámci krúžkovej činnosti, prípadne inou aktívnou prácou mimo vyučovacieho procesu.

**16. 5. Profil absolventa**

Absolvent programu nižšieho stredného vzdelávania pre žiakov s ľahkým stupňom mentálneho postihnutia má osvojené tieto kľúčové kompetencie (spôsobilosti):

**a) sociálne komunikačné kompetencie**

* vyjadruje sa súvisle ústnou formou adekvátnou primárnemu stupňu vzdelávania a

 jeho narušenej komunikačnej schopnosti,

* rozumie obsahu písaného textu, dokáže ho ústne zreprodukovať,
* vie samostatne písomne komunikovať (nakoľko mu to umožňuje dosiahnutý

 stupeň vo vývine jemnej motoriky a aktuálna úroveň zrakovo-motorickej koordinácie),

* dokáže určitý čas sústredene počúvať, prijať a rešpektovať názory iných ľudí,
* je schopný vyjadriť svoj názor a obhájiť ho,
* uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi s ktorými prichádza do kontaktu,
* rieši konflikty s pomocou dospelých alebo samostatne,
* je empatický k starým, chorým a postihnutým ľuďom,
* rozumie bež ne používaným prejavom neverbálnej komunikácie a dokáže na ne adekvátne reagovať podľa svojich možností,
* na základnej úrovni využíva technické prostriedky komunikácie,
* chápe význam rešpektovania kultúrnej rozmanitosti, akceptuje a rešpektuje

 multikultúrne odlišnosti detí a dospelých,

* správa sa v skupine a kolektíve podľa spoločenských pravidiel a noriem,
* preberá spoluzodpovednosť za seba aj za činnosť skupiny,
* nadväzuje spoločensky prijateľným spôsobom kontakty s druhými a udržiava

 s nimi harmonické vzťahy,

**b) kompetencia v oblasti matematického a prírodovedného myslenia**

* dokáže využiť získané základné matematické zručnosti na riešenie rôznych

 pracovných úloh a praktického života, používa pri tom konkrétne a abstraktné

 myslenie,

* rozumie a používa základné pojmy z oblasti matematiky a prírodných vied,
* chápe základné prírodné javy v ich vzájomnej súvislosti, vie porovnávať a

 objavovať vzťahy medzi predmetmi a javmi

* má vytvorené vedomie o ekológii, je zodpovedný voči prírode, chápe význam

 potreby ochraňovať prírodu pre budúce generácie,

**c) kompetencie v oblasti informačných a komunikačných technológií**

* prejavuje radosť zo samostatne získaných informácií, vie používať vybrané informačné a komunikačné technológie pri učení sa,
* využíva rôzne možnosti zhromažďovania informácií z kníh, časopisov,

 encyklopédií, z médií a internetu,

* vie používať vyučovacie programy,
* chápe rozdiel medzi reálnym a virtuálnym svetom,
* vie, ž e existujú riziká, ktoré sú spojené s využívaním internetu a IKT,

**d) kompetencia učiť sa učiť sa**

* dokáže pracovať samostatne s učebnicami, pracovnými zošitmi a pomôckami,
* ovláda algoritmus učenia sa a dodržiava ho,
* získané vedomosti dokáže uplatniť v rozličných situáciách a podmienkach,
* uvedomuje si význam učenia sa pre jeho následné uplatnenie sa na trhu práce,
* prejavuje aktivitu v individuálnom i skupinovou učení,
* hodnotí vlastný výkon, teší sa z vlastných výsledkov, uznáva aj výkon druhých

**e) kompetencia riešiť problémy**

* rozpozná problémové situácie v škole a vo svojom najbližšom okolí, adekvátne svojej úrovni a skúsenostiam navrhuje riešenia na ich prekonanie,
* dokáže popísať problém, skúša viaceré možnosti riešenia problému,
* v odôvodnených prípadoch dokáž e privolať potrebnú pomoc

**f) osobné, sociálne a občianske kompetencie**

* uvedomuje si vlastné potreby, využíva svoje možnosti,
* dokáže odhadnúť dôsledky svojich rozhodnutí a činov,
* uvedomuje si svoje práva a zároveň rešpektuje práva druhých ľudí,
* má v úcte život svoj a aj iných a chráni ho,
* pozná svoje povinnosti, dokáž e rešpektovať a prijímať príkazy kompetentných

 osôb,

* je schopný počúvať, vysloviť svoj názor, rešpektuje názor iných ľudí,
* dokáže spolupracovať v skupine, pracovať pre kolektív,
* je tolerantný a ohľaduplný k iným ľuďom, k ich kultúre a vierovyznaniu,
* uvedomuje si dôležitosť ochrany svojho zdravia a jeho súvislosť s vhodným

 a aktívnym trávením voľného času,

* uvedomuje si význam pozitívnej sociálno-emočnej klímy v triede a svojim

 konaním prispieva k dobrým medziľudským vzťahom,

**g) kompetencia vnímať a chápať kultúru a vyjadrovať sa nástrojmi kultúry**

* dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov,
* dokáže pomenovať základné druhy umenia,
* pozná bežné pravidlá spoločenského kontaktu (etiketu),
* správa sa kultúrne, primerane okolnostiam a situáciám,
* ovláda základné pravidlá, normy a zvyky súvisiace s úpravou zovňajšku človeka, rešpektuje vkus iných ľudí,
* uvedomuje si význam umenia a kultúrnej komunikácie vo svojom živote,
* cení si a rešpektuje kultúrno-historické dedičstvo a ľudové tradície,
* má osvojené základy pre tolerantné a empatické vnímanie prejavov iných kultúr.

**Záver**

Inovovaný školský vzdelávací program je vypracovaný v súlade s Inovovaným štátnym vzdelávacím programom ISCED 2, vychádza zo skúseností učiteľov, tradícií školy, požiadaviek rodičov, dlhodobo dosahovaných výsledkov a koncepcie rozvoja školy.

Tento školský vzdelávací program je materiál otvorený, ktorý sa bude v priebehu ďalších rokov upravovať a dopĺňať podľa potrieb školy.

Inovovaný školský vzdelávací program „ Spoznávaj svet cez svoj región a skúmaj veci okolo seba“ bol prerokovaný v  pedagogickej rade dňa 14. 09. 2015 a  v  Rade školy dňa 22. 09. 2015.